open-index/open-wikipedia-markdown huggingface dataset:
Juho Heimonen

**Juho Johaninpoika Heimonen** (14. heinäkuuta 1861 Rautalampi – 11. lokakuuta 1930 Tervo) oli suomalainen kivityöurakoitsija ja valtiopäivämies vuoden 1908 valtiopäivillä.

Heimosen vanhemmat olivat Johan Henrikinpoika Heimonen ja Anna Korhonen. Hänen puolisonsa oli Etla-Sofia Adamintytär Jääskeläinen.  

Heimonen valittiin valtiopäiville Maalaisliitosta (1908–1909), Kuopion läänin läntisestä vaalipiiristä.

Heimonen työskenteli kauppapalvelijana, vaivaistalon johtajana Nurmeksessa ja kivimiehenä Impilahdella sekä torpparina ja maanviljelijänä Karttulassa vuosina 1905–1926 ja Tervossa vuosina 1926–1930. 

## Aiheesta muualla
*
Horst Assmy

**Horst Hadscha Assmy** (29. marraskuuta 1933 – 14. tammikuuta 1972) oli saksalainen jalkapalloilija.

## Ura
Assmy aloitti seurajalkapallon VfB Einheit zu Pankowin juniorijoukkueissa vuonna 1947. Hän nousi lopulta DDR-Ligassa pelanneeseen edustusjoukkueeseen. Vuonna 1953 Assmy siirtyi Motor Oberschöneweideen ja vaihtoi elokuussa 1954 seuraansa SC DHfK Leipzigiin. Hän ei pelannut seurassa otteluja, vaan siirtyi vielä saman kuun lopulla takaisin Oberschöneweideen. Seuraa Assmy edusti joulukuuhun 1954 saakka. Seuraavana vuonna Assmy siirtyi Oberliga-seura ASK Vorwärts Berliniin, jonka paidassa hän pelasi 102 pääsarjaottelua ja voitti DDR:n mestaruuden. Assmy edusti seuraa syyskuuhun 1959 saakka, jonka jälkeen hänellä oli neljäntoista kuukauden pelikielto. Hän jatkoi uraansa vuonna 1960 Tennis Borussia Berlinissä edustaen seuraa kauden ajan. Vuonna 1961 Assmy liittyi FC Schalken joukkueeseen ja kaudet 1962–1965 hän edusti KSV Hessen Kasselia.

Assmy edusti maansa alle 23-vuotiaiden maajoukkuetta. Saksan demokraattisen tasavallan jalkapallomaajoukkueessa hän pelasi kaksitoista kertaa tehden neljä maalia.

## Lähteet
Hannele Laaksonen

**Irma Hannele Laaksonen** (oik. **Vanne**; s. 23. joulukuuta 1950 Loimaa) on suomalainen näyttelijä. Hän kuuluu Kouvolan Teatterin vakionäyttelijöihin ja on näytellyt useissa elokuvissa. Hän on tullut tunnetuksi televisiosarjasta *[[Seitsemän (televisiosarja)|Seitsemän]]* ja elokuvasta *[[Vares – Sheriffi]]*. Laaksosen tytär Karoliina Vanne on myös näyttelijä.

## Lähteet

## Aiheesta muualla
*
Taisto Turunen

**Taisto Turunen **(s. 1945) on Suomen työ- ja elinkeinoministeriön energiaosaston entinen ylijohtaja. 

Turunen toimi silloisen kauppa- ja teollisuusministeriön energiaosaston osastopäällikkönä ja ylijohtajana vuodesta 1984 alkaen. Hän jatkoi samassa tehtävässä myös vuonna 2008 aloittaneessa työ- ja elinkeinoministeriössä, kunnes jäi eläkkeelle vuonna 2010. Turunen aloitti kauppa- ja teollisuusministeriön palveluksessa vuonna 1974. Sitä ennen hän oli Shellin palkkalistoilla.

Ylen ''Ajankohtaisen kakkosen'' mukaan ylijohtaja Taisto Turunen osallistui Fennovoiman YVA-käsittelyyn ja lupahakemuksen käsittelyyn samaan aikaan, kun hän oli Outokummun hallituksessa vuosina 2006–2008. Outokumpu liittoutui vuonna 2007 E.ON:in kanssa ja perusti Fennovoiman. Outokumpu on sen suurin suomalaisomistaja.

## Lähteet
Ursidit

**Ursidit** on Pienen karhun tähdistössä sijaitseva meteoriparvi. Parven maksimi 22. joulukuuta. Sen aktiivisuus vaihtelee vuosittain ja aktiivisuudesta tehdään ennusteita. Parven meteorit ovat hitaita, nopeus noin 33 km/h ja melko himmeitä. Ursideja näkyy noin 5–10 kappaletta tunnissa, mutta aktiivisina vuosina enemmänkin.

Meteoriparvi ilmestyy joka vuosi suunnilleen 17.12.–24.12. Sen radiantti on lähellä Pienen karhun tähdistössä sijaitsevaa *[[Beta Ursae Minoris|β Ursae Minoris]]ia*, se tunnetaan myös nimellä *Kochab*. Sen maksimi on 22. joulukuuta ja maksimin kesto on yleensä alle 12 tuntia. Sen normaali ZHR-luku on alle kymmenen, mutta joinakin vuosina se on ollut paljon suurempi. Parvella on ollut aktiivisia maksimeja vuosina 1799 ja 1945 (ZHR 170), 1994 (ZHR 90), 1996 (ZHR 30) ja 2000 (ZHR 50). Meteoriparvi on komeetta 8P/Tuttlen jälkeensä jättämää meteoroidipöyä joka ilmakehään osuessaan kuumenee kitkan vaikutuksesta ja palaa. 8P/Tuttle -komeetan ydin havaittiin vuonna 2008 Costa Ricassa sijaitsevalla Arecibon radioteleskoopilla kaksiosaiseksi ja sen halkaisijaksi noin 14 kilometriä.

Se kuitenkin vaitelee vuosittain koska parven aiheuttava pöly ei ole jakautunut tasaisesti. Siinä on tihentymiä joita on 1990-luvun loppupuolelta lähtien pystytty mallintamaan. Mallinnuksessa on käytetty hyväksi matemaattisten mallinnusmenetelmiä sekä radio- ja videohavaintomenetelmiä. Esko Lyytinen ja Peter Jenniskens ovat löytäneet Ursideilla ilmenevän 6:7 liike-resonanssin jossa meteoroidit ovat Jupiterin kanssa. Tällä on saatu selitettyä se miksi Ursidit ovat voimakkaimmillaan silloin kun 8P/Tuttle -komeetta on aphelissa eli kauimpana kiertoradallaan Auringosta. 

## Lähteet

## Kirjallisuutta
* 

## Aiheesta muualla
* 
* 
* 
* 
* 
* 
* 
* 
*
Nevasirppisammal

**Nevasirppisammal** (*Warnstorfia fluitans*) on nevasirppisammalten sukuun kuuluva lehtisammallaji. Se muistuttaa ulkonäöltään kalkkisirppisammalta ja pohjanjalosammalta, mutta ne kasvavat ravinteisemmilla kasvupaikoilla.

Nevasirppisammal kasvaa yleisenä koko Suomessa vähäravinteisilla soilla. 

## Lähteet

## Aiheesta muualla
* Suomen Lajitietokeskus: Nevasirppisammal – ''Warnstorfia fluitans''
* ITIS: ''Warnstorfia fluitans''
Michael Moore (poliitikko)

**Michael Kevin Moore** (s. 3. kesäkuuta 1965 Dundonald, Pohjois-Irlanti) on brittiläinen poliitikko. Hän on Yhdistyneen kuningaskunnan parlamentin alahuoneen jäsen vuodesta 1997 ja Skotlanti-ministerinä David Cameronin hallituksessa 29. toukokuuta 2010 lähtien. Moore korvasi Danny Alexanderin, joka siirtyi toiseksi valtiovarainministeriksi eronneen David Lawsin tilalle. Moore on yksi viidestä liberaalidemokraattisesta ministeristä Cameronin koalitiohallituksessa.

## Lähteet

## Aiheesta muualla
*Michael Mooren virallinen sivusto 
*BBC:n henkilökuva Mooresta
.pf

**.pf** on Ranskan Polynesian Internet-maatunnus, jonka rekisteröinnistä vastaa *Service des Postes et Télécommunications* ja sponsoroi *Ministère des Postes et Télécommunications et des sports, chargé*. Rekisteröinti edellyttää paikallista kontaktia. Tunnus otettiin käyttöön 1996.

Tunnuksen nimi tulee ranskankielisistä sanoista **''P**olynésie **f**rançaise''.

## Lähteet

## Aiheesta muualla
* IANA .pf whois
Tyga

**Micheal Ray Stevenson** (s. 19. marraskuuta 1989 Compton, Kalifornia), taiteilijanimeltään **Tyga** (akronyymi sanoista **T**hank **Y**ou **G**od **A**lways), on yhdysvaltalainen rap-artisti. Hän kuuluu Young Money Entertainment -levy-yhtiöön. Tyga tuli tunnetuksi debyytti-singlellään ”Coconut Juice”, mutta saavutti suuren yleisön suosion vuonna 2011 julkaistulla singlellään ”Rack City”.

## Elämä ja ura
Tyga syntyi 19. marraskuuta 1989 Comptonissa, Kaliforniassa. Hän syntyi puoliksi afroamerikkalaiseen, puoliksi vietnamilaiseen perheeseen. Hän on Gym Class Heroesista tutun Travie McCoyn serkku. Alkuvuodesta 2007 Tyga julkaisi ensimmäisen mixtapensa nimeltä *[[Young on Probation]]*. Hänen debyyttisinglensä ”Coconut Juice” julkaistiin vuonna 2008 ja kappaleen musiikkivideon ohjasi Rage. Huhtikuussa Tyga julkaisi toisen mixtapensa nimeltä *No Introduction the Series: April 10*, jonka toinen osa julkaistiin toukokuussa. Tygalla on vuonna 2012 syntynyt poika King Cairo Stevenson Blac Chynan kanssa. Vuoden 2015 syksyllä Tyga räppäsi Isac Elliotin kappaleessa ”Lipstick”.  Tyga on seurustellut Kylie Jennerin kanssa. Nyttemmin he ovat eronneet.

## Diskografia
### Albumit
* 2008: *No Indroduction*
* 2012: *Careless World: Rise of the Last King*
* 2013: *Hotel California*
* 2015: *The Gold Album: 18th Dynasty*
* 2017: *BitchImTheShit2*
* 2018: *Kyoto*
* 2019: *Legendary*

### Mixtapet
* 2007: *Young On Probation*
* 2008: *No Introduction The Series: April 10*
* 2008: *No Introduction The Series: May 10*
* 2008: *Slaughterhouse*
* 2009: *The Free Album* (Clinton Sparks)
* 2009: *Outraged & Underage* (DJ Ill Will, DJ Rockstar & Young Money Entertainment)
* 2009: *The Potential* (Young Money Entertainment)
* 2009: *Black Thoughts* (DJ Ill Will & DJ Rockstar)
* 2010: *Black Thoughts vol. 2* (DJ Ill Will & DJ Rockstar)
* 2010: *Fan of a Fan* (Chris Brown, Mutu Brown, DJ Ill Will &  DJ Rockstar)
* 2010: *Well Done (DJ Drama)
* 2011: *Well Done 2 (Finish Him)'' (DJ Ill Will & DJ Rockstar)

### Singlet
* 2008: ”Coconut Juice” (mukana Travie McCoy)
* 2011: ”Far Away” (mukana Chris Richardson)
* 2011: ”Still Got It” (mukana Drake)
* 2011: ”Rack City”
* 2012: ”Faded” (mukana Lil Wayne)
* 2012: ”Make It Nasty”
* 2012: ”Do My Dance” (mukana 2 Chainz)
* 2013: ”Dope” (mukana Rick Ross)
* 2013: ”For the Road” (mukana Chris Brown)
* 2013: ”Show You” (mukana Future)
* 2013: ”Throw It Up”
* 2013: ”Wait for a Minute (mukana Justin Bieber)
* 2014: ”Hookah” (mukana Young Thug)
* 2015: ”Make It Work”
* 2015: ”40 Mill”
*2016:  ”Cash money”
*2018: ”Taste” (mukana Offset)
*2018: ”SWISH”
*2018: ”DIP” (mukana Nicki Minaj)
*2019: ”Floss in the Bank”
*2019:  ”Goddamn”
*2019: ”Haute” (mukana J Balvin & Chris Brown)

## Lähteet

## Aiheesta muualla
* Viralliset sivut
Diggy Simmons

**Daniel Simmons** on yhdysvaltalainen tosi-tv-esiintyjä, muotisuunnittelija ja räppäri. Hänen isänsä on Joseph "Rev Run" Simmons joka on yksi hip hop -ryhmä Run D.M.C:n ja levy-yhtiö Def Jamin perustajajäsenistä. Diggyn ensimmäinen mixtape "The First Flight" julkaistiin joulukuussa 2009. Hänen läpimurtonsa tuli kuitenkin vasta kun hän julkaisi freestyle-version Nasin "Made You Look":sta, jonka ansiosta Diggy liittyi Atlantic Records -levy-yhtiöön.

## Elämä ja ura
Daniel Dwayne Simmons III syntyi 15. maaliskuuta 1995 Queensissä, New Yorkissa. Hän astui julkisuuteen 2005, kun hänen perheestään kertova tositelevisiosarja "Run's House" julkaistiin. Hän liittyi Atlantic Recordsiin 21. maaliskuuta 2010. 4. kesäkuuta 2010 Diggyn ensimmäinen single mixtape "AirBorne":sta, Great Expectations julkaistiin kesällä 2010.

## Diskografia
**Mixtapet**
* 2009:The First Flight
* 2010:Airborne

## Lähteet
Michael Jackson: The Experience

**Michael Jackson: The Experience** on Michael Jacksonin musiikkiin ja kappaleisiin perustuva videopeli. Sen lisensoi Triumph International ja kehitti sekä julkaisi Ubisoft. Peli julkaistiin 23. marraskuuta 2010 Wii-, PlayStation Portable- ja Nintendo DS -konsoleille ja 12. huhtikuuta 2011 Xbox 360- ja PlayStation 3 -konsoleille. Peliä kehitetään myös uuden sukupolven Nintendo 3DS- ja PlayStation Vita -käsikonsoleille.   

## Kappalelista

* Wii-konsolin versiossa Money-kappaleen väitetään virheellisesti kuuluvan vuonna 1997 julkaistuun Blood on the Dance Floor -levyyn, vaikka pelissä esiintyvä versio ei ole remix vaan HIStory: Past, Present and Future, Book I alkuperäisversio.

## Lähteet
Pojat ei tanssi

**Pojat ei tanssi** on Herra Ylppö & Ihmiset -yhtyeen toinen studioalbumi, joka julkaistiin 22. tammikuuta 2010.

Viikolla 4/2010 albumi saavutti 1. sijan Suomen virallisella albumilistalla sekä on myynyt kultalevyyn oikeuttavan määrän. Albumin tuotti Rauli Eskolin.

## Kappaleet
Kappaleet säveltänyt Herra Ylppö, Hamid Moeini sekä Jami Westergård.

# 
# 
# 
# 
# 
# 
# 
# 
# 
# 
# 

## Kokoonpano
;Yhtye
* Herra Ylppö – laulu
* Hamid Moeini – kitara, ud
* Jami Westergård – basso
* Jukka Kröger – rummut
* Joona Kukkola – koskettimet, piano

### Tuotanto
* Janne Halmkrona – kitara
* Heikki Hämäläinen – viulu
* Jani Lehtonen – viulu
* Heikki Vehmanen – alttoviulu
* Ilmo Saaristo – sello
* Susie Lee – taustalaulu
* Rauli Eskolin – äänitys, miksaus ja tuotanto (Inkfish Studiot, 2010)

## Arvosteluja
* 
* 
* 
* 
* 

## Lähteet
Augustinas Voldemaras

**Augustinas Voldemaras** (16. huhtikuuta 1883 Dysna, Ignalina – 16. toukokuuta 1942 Moskova) oli liettualainen nationalisti ja poliitikko. Hän toimi Liettuan ensimmäisenä pääministerinä vuonna 1918 ja uudelleen vuosina 1926–1929.

## Elämäkerta
Voldemaras valmistui historian ja filosofian maisteriksi vuonna 1910 Pietarin valtionyliopistosta ja sai väitöskirjastaan kultamitalin. Myöhemmin hänestä tuli filosofian tohtori. Opiskeluaikanaan Voldemarasiin vaikutti vahvasti liettualainen nationalismi ja kansallinen ylpeys. Voldemaras liittyi Pietarissa erääseen opiskelijaryhmään, joka ajoi Liettuan itsenäistymistä Venäjän keisarikunnasta. Hänet valittiin edustajaksi riippumattomien maiden kongressiin Kiovaan syyskuussa 1917.

Vuonna 1926 osa Liettuan armeijan johdosta oli tyytymätön presidentti Kazys Griniusin hallinnon politiikkaan, ja he alkoivat suunnitella vallankaappausta. He pyysivät tukea Voldemarasilta ja entiseltä presidentiltä Antanas Smetonalta, jotka antoivat tukensa. Grinius syrjäytettiin 17. joulukuuta, jolloin Smetonasta tuli toisen kerran presidentti ja Voldemarasista pääministeri. Myöhemmin Voldemarasista tuli fasistisen Rautasusi-järjestön johtaja. Vaikka Voldemarasin ja Smetonan poliittiset ideologiat olivat melko samanlaiset, oli Smetonan politiikka maltillisempaa. Tämän takia Voldemaras sai tukea äärioikeistolta. 

Voldemaras sai myös vihamiehiä ja joutui murhayrityksen kohteeksi Kaunasissa vuonna 1929. Myöhemmin samana vuonna Voldemarasin ollessa Kansainliiton kokouksessa Smetona syrjäytti hänet pääministerin paikalta ja ryhtyi täysivaltaiseksi diktaattoriksi. Voldemarasin menetettyä pääministeriyden Rautasusi alkoi toimia maanalaisesti ja sai tukea natsi-Saksalta.

Vuonna 1934 Rautasusi suunnitteli ja toteutti pieleen menneen vallankaappauksen, jossa Voldemarasista olisi tullut Liettuan johtaja. Suunnitelman epäonnistuttua hänet pidätettiin, ja hän oli vankina neljä vuotta. Vankiaikanaan Voldemaras kirjoitti kirjan, jossa käsiteltiin Jeesus Kristuksen elämää historiallisissa lähteissä. Kiistanalaisen luonteen vuoksi kirja kiellettiin Liettuassa.

Vuonna 1938 Voldemaras armahdettiin ja karkotettiin. Hän yritti palata 1939, mutta hänet pidätettiin ja palautettiin takaisin karkotuspaikkaansa Zarasaihin. Hän yritti palata vielä tämänkin jälkeen useita kertoja politiikkaan, mutta hänet palautettiin aina karkotuspaikkaan. Voldemaras yritti vielä kerran paluuta politiikkaan, kun Neuvostoliitto oli miehittänyt Liettuan kesäkuussa 1940. Kommunistit kuitenkin pidättivät hänet, minkä jälkeen hänen kohtalostaan ei ole tietoa. Vasta myöhemmin selvisi, että hän kuoli vankilassa Moskovassa vuonna 1942. 

Voldemaras oli filologian professori ja hän osasi 16 eri kieltä. Hän oli Liettuan myöhemmän presidentin Valdas Adamkusin kummi.

## Teokset
* *Lithuanie et Pologne* (1920)
* *La Lithuanie et ses problèmes. 1. Lithuanie et Allemagne* (1933)

## Lähteet
*Lituanus.org  

### Viitteet

## Aiheesta muualla
* Voldemaras, Suomen Kuvalehti, 16.06.1934, nro 25, s. 18, Kansalliskirjaston digitaaliset aineistot
Human (kappale)

**Human** on The Killers -yhtyeen ensimmäinen julkaistu single heidän kolmannelta studioalbumiltaan *[[Day & Age]]*.

Kappaleen ovat säveltäneet ja sanoittaneet yhtyeen jäsenet Brandon Flowers, Dave Keuning, Ronnie Vannucci Jr. ja Mark Stoermer. Flowers kuvailee kappaleen tyyliä yhdistelmäksi Pet Shop Boysia ja Johnny Cashia. Musiikkivideon ohjasi Danny Drysdale ja se kuvattiin Goblin Valley State Parkissa Utahissa.

Kappale valittiin vuoden 2008 parhaaksi Rolling Stonen lukijaäänestyksessä.

## Lähteet

## Aiheesta muualla
*Island Def Jam: Musiikkivideo
*Sanoitukset
William Henry Pickering

**William Henry Pickering** (15. helmikuuta 1858 – 17. tammikuuta 1938) oli yhdysvaltalainen tähtitieteilijä ja Edward Charles Pickeringin veli. 

Pickering löysi Saturnuksen yhdeksännen kuun Phoeben.

## Lähteet
Lehtoritvasammalet

**Lehtoritvasammalet** (*Amblystegium*) on palmikkosammalten lahkoon kuuluva suku. Suomessa esiintyy ainoastaan yksi sukuun kuuluva laji, lehtoritvasammal (*Amblystegium serpens*). Aiemmin sukuun kuuluneita lajeja on siirretty muihin sukuihin, mm. sammakonsammalten (*Hygroamblystegium*) sukuun.

## Lähteet
William Pickering

**William Pickering** -nimisiä henkilöitä ovat olleet:

* William A. Pickering (1840–1907), brittiläinen Singaporen kiinalaisten protektori
* William Hayward Pickering (1910–2004), yhdysvaltalainen insinööri, fyysikko ja Jet Propulsion -laboratorion johtaja
* William Henry Pickering (1858–1938), yhdysvaltalainen tähtitieteilijä.
Brett James Gladman

**Brett James Gladman** (s. 19. huhtikuuta 1966) on kanadalainen tähtitieteilijä ja Brittiläisen Kolumbian yliopiston (UBC) täysprofessori fysiikan ja tähtitieteen osastolla Vancouverissa, Brittiläisessä Kolumbiassa. Hän tekee sekä teoreettista työtä että havaintoja ja on löytänyt useita pikkuplaneettoja.

## Aiheesta muualla
* https://phas.ubc.ca/~gladman/
Samsung S5230

**Samsung S5230** (myös nimillä *Samsung Star*, *Tocco Lite*, ja *Avila*) on korealaisen Samsung Electronicsin valmistama kosketusnäytöllä varustettu älypuhelin. Se julkaistiin huhtikuussa 2009. Puhelin käyttää TouchWiz UI -käyttöliittymää, siinä on kolmen tuuman WQVGA-näyttö, bluetooth ja microSDHC-muistikorttipaikka. Siinä on EDGE, mutta ei tukea 3G-yhteyksille.

Laite on kooltaan  104 x 53 x 11,9 millimetriä ja siinä on esimerkiksi 3,2 megapikselin kamera, FM-radio ja kiihtyvyysanturi.

## Lähteet

## Aiheesta muualla
Kopi luwak

**Kopi luwak** eli **sivettikissakahvi** valmistetaan kahvipavuista, jotka kulkevat sivettikissan ruoansulatuskanavan läpi. Kopi luwak on yksi maailman kalleimmista kahvilaaduista.

## Tuotanto
Kopi luwakia tuotetaan nykyisin häkkitarhoissa, joista sitä saadaan arvioiden mukaan yli 50 tonnia vuodessa. Villeistä sivettikissoista papuja saadaan 250–500&nbsp;kg vuodessa.

## Valmistus
Indonesiankielinen sana *kopi* tarkoittaa kahvia ja *luwak* sivettikissaa. Kopi luwak valmistuu, kun sivettikissoihin kuuluva musanki syö kahvinmarjoja. Sivettikissa ei voi sulattaa kovia papuja, vaan ne kulkeutuvat ruoansulatuselimistön läpi sivettikissan ulosteeseen. Sivettikissan ulosteessa pavut näkyvät selvästi, ja ne noukitaan ulosteesta. Poimitut pavut pestään ja myydään eteenpäin. Kahvipavut paahdetaan ja jauhetaan ennen kahvijuoman valmistamista.

## Aromi

Sivettikissan suoliston läpi kulkeminen, vatsahapot ja ruoansulatusentsyymit tuottavat kahvipapuihin omalaatuisen aromin. Maussa kerrotaan olevan vivahteita suklaasta tai karamellista. Johtuen erikoisesta tavasta, jolla kahvi syntyy, sen pavuista maksetaan hyvin kallista kilohintaa: 100&nbsp;grammaa maksaa noin 30&nbsp;euroa. Kupillinen niistä tehtyä espressoa voi maksaa 50&nbsp;puntaa. Vuonna 2012 tätä kahvia myytiin Suomessa noin 300 euron kilohintaan.

## Kritiikki
Vuonna 2013 PETA julkaisi tutkimuksen, jonka mukaan kahvintuottajat kohtelevat sivettikissoja huonosti. Eläimillä ei ollut tarpeeksi liikkumatilaa, ja ne olivat aliravittuja.

## Lähteet

## Aiheesta muualla
Ritvasammalet (heimo)

**Ritvasammalten heimo** (*Amblystegiaceae*) kuuluu palmikkosammalten lahkoon. 

## Ritvasammalten heimoon kuuluvia sukuja
Suomessa esiintyviä sukuja:
* Alaheimo *Cratoneuroideae*
** *Cratoneuron* – sirohuurresammalet
** *Palustriella* – sirppihuurresammalet eli isohuurresammalet
* Alaheimo *Amblystegioideae*
** *Amblystegium* – lehtoritvasammalet eli ritvasammalet
** *Campyliadelphus* – suippuväkäsammalet
** *Campylium* – lettoväkäsammalet
** *Drepanocladus* – upossirppisammalet eli luhtasirppisammalet
** *Hygroamblystegium* – sammakonsammalet eli tammukansammalet
** *Hygrohypnum* – kalkkipurosammalet eli purosammalet
** *Leptodictyum* – saukonsammalet
** *Pseudocalliergon* – jalosammalet

## Lähteet

## Aiheesta muualla
* Suomen Lajitietokeskus: Amblystegiaceae
Latauslaite

**Latauslaitteella** voidaan tarkoittaa:

*Laturia eli sähkölaitteiden lataamiseen tarkoitettua välinettä.
* Aseiden lippaiden tai itse aseiden lataamiseen käytettävä apuvälinettä tai laitetta.
* Patruunoiden latauksessa käytettävää laitetta
Tiedon lomitus

Tallennustekniikassa **tiedon lomitus** tai raidoitus () tarkoittaa loogisesti peräkkäisen tiedon, kuten yksittäisten tiedostojen, paloittelua ja palojen tallentamista vuorotellen useammalle eri fyysiselle laitteelle. Vierekkäisiä paloja voidaan kirjoittaa tai lukea samanaikaisesti koska käytettävissä on useampia laitteita. Useamman tallennuslaitteen samanaikainen käyttö parantaa suorituskykyä. Jos laitteet ovat samantasoisia, niiden yhteenlaskettu suoritusteho on periaatteessa yhtä moninkertainen kuin lukumäärä.

Lomituksesta on hyötyä vain jos suoritin pystyy lukemaan tai kirjoittamaan tietoa nopeammin kuin yksi laite pystyy lähettämään tai vastaanottamaan sitä. Samaan aikaan kun tietoa siirretään yhdeltä laitteelta, toinen laite voi hakea seuraavaa palaa.

Tietojen lomitusta hyödynnetään esimerkiksi tavallisilla RAID-tasoilla 0 ja 5, harvinaisemmilla tasoilla 2, 3, 4 ja 6, sekä useimmilla näiden johdannaisilla erikoistasoilla. Myös looginen taltiohallinta tukee raidoitusta.

Tiedon lomitus ja tiedon peilaus ovat eri tekniikoita, joita voidaan käyttää myös yhdessä.

Lomituksen etuna on suoritusteho. Joissakin RAID-konfiguraatioissa raidoituksen lisäksi tallennettu pariteetti tai tiedon peilaus parantaa myös vikasietoisuutta. Periaatteessa lomitus sinänsä heikentää vikasietoisuutta koska raitapakan yhdenkin laitteen vioittuminen vahingoittaa todennäköisesti kaikkia tietoja, jotka on lomitettu pakan kaikille laitteille.
Tukkanuotta

**Tukkanuotta** oli suomalainen death metal -yhtye, joka perustettiin Helsingissä vuonna 2004. Nykyisen levy-yhtiönsä Stay Heavy Recordsin kautta he julkaisivat ensimmäisen EP:nsä, *[[Viimeinen nistiretki]]*, maaliskuussa 2009. Yhtyeen sanoitusten teemoihin kuuluvat kuolema, alkoholi, huumeet, seksuaalinen hyväksikäyttö, väkivalta ja häviö. Heidän toinen EP:nsä, *[[Huomenta suoli]]*, julkaistiin vuoden 2010 alussa. Tukkanuotta teki split-EP:n Goresoerdin kanssa 23. marraskuuta 2010. Kolmannen EP:nsä, *[[Subukokous]]*, Tukkanuotta julkaisi 22. helmikuuta 2012.

Lokakuussa 2013 yhtye ilmoitti saaneensa nauhoitettua neljännen EP:nsä, *[[Poika ja pilves]]*, RED5-studiolla. EP julkaistiin tammikuussa 2014.

Yhtye lopetti 2014 marraskuussa, mutta soitti vielä viimeisen keikkansa tammikuussa 2015 Helsingin PRKL-klubilla.

## Jäsenet
* Ulti-Make – laulu
* Goreppo – kitara
* Mike-Hell – kitara
* Fla-Fla-Mone – rummut
* Pertti-69 – basso

## Diskografia
**EP:t**
* 
* 
* 
* 

;Splitit
* 

;Kokoelmat
* 

## Lähteet

## Aiheesta muualla

* Tukkanuotan virallinen sivusto
* Bandcamp
Harri Ekonen

**Harri Tapio Ekonen** (s. 11. syyskuuta 1952 Nokia) on suomalainen näyttelijä ja standup-koomikko, joka on vuodesta 1986 lähtien tehnyt kymmeniä rooleja Hämeenlinnan kaupunginteatterissa.

Ekonen opiskeli puutarhurikoulussa 1973–1974 ja suoritti Työväen näyttämöiden liiton kursseja. Hän työskenteli puutarhurina ja mittausmiehenä 1974–1986 ja toimi harrastelijanäyttelijänä Nokian työväen näyttämöllä 1974–1985, Valkeakosken kaupunginteatterissa sekä näyttelijänä Hämeenlinnan kaupunginteatterissa vuodesta 1986.

## Filmografia
:Lähde: IMDb
**[[Tankki täyteen]]* (1980)
**[[Reinikainen]]* (1983)
**[[Kotirappu]]* (1987)
**[[Saastamoisen poika]]* (1989)
**[[Kulkuri ja joutsen (elokuva)|Kulkuri ja joutsen]]* (1999)
**[[Rentun ruusu (elokuva)|Rentun ruusu]]* (2001)
**[[Klassikko (elokuva)|Klassikko]]* (2001)
**[[Kaksipäisen kotkan varjossa]]* (2005)
**[[Lehmän vuosi]]* (2006-2010)
**[[Taivaan tulet (televisiosarja)|Taivaan tulet]]* (2007)
**[[Pirunpelto (televisiosarja)|Pirunpelto]]* (2009–2013)
**[[Täällä Pohjantähden alla II]]* (2010)
**[[Korpelan kujanjuoksu]]* (2016)

## Lähteet
Jaron Lanier

**Jaron Lanier** (s. 1960) on tietokirjailija, internet-teoreetikko, muusikko ja kuvataiteilija. Hän työskentelee vapaana tutkijana Kalifornian yliopistossa. Yliopistourastaan huolimatta hänellä ei itsellään ole akateemista loppututkintoa. *[[Time]]* nimesi hänet vuonna 2010 sadan vaikutusvaltaisimman henkilön joukkoon.

Lanier on keksinyt käsitteen ”virtuaalitodellisuus” ja perusti ensimmäisen alan tuotteita myyvän yrityksen VPL Research. Teoksessaan *[[Et ole koje]]* (2010) Lanier on arvostellut internetin nykyistä kehitystä, jossa persoonan merkitys hämärtyy.

1980-luvulla Atarilla työskennellyt Lanier perusti Thomas Zimmermanin kanssa VPL Researchin tuottamaan virtuaalitodellisuuden kuluttajasovelluksia. VPL Researchin merkittävin tuote oli Dataglove-hansikas, jolla tietokonetta ohjataan käden liikkeillä. Mattel yksikertaisti datahansikasta ja lisensoi sen Nintendolle, joka julkaisi joulumarkkinoille 1989 Power Gloven. Tuote oli kuitenkin epäonnistuminen ja se lakkautettiin jo seuraavana vuonna.

## Teokset
### Suomennetut teokset
* 
* 
### Suomentamattomat teokset
* *Information Is an Alienated Expense*, Basic Books, 2006. 
* *Who owns the future?* Simon and Schuster, New York NY 2013, .

## Lähteet

## Aiheesta muualla
*Jaron Lanierin kotisivu.
Lina Palmgren

**Lina Palmgren** (31. heinäkuuta 1876 – 28. helmikuuta 1968) oli suomalainen tekstiilitaiteilija. Hän on tehnyt paljon kirkkotekstiilejä ja suunnitellut kirjontamalleja ja muita tekstiilimalleja. Hänen töitään on julkaistu myös postikortteina 1920-luvulla ja myöhemmin myös Kristillinen taideseura julkaisi hänen töistään noin 20 kortin sarjan.

Hän oli mukana Suomen Käsityön Ystävien toiminnassa ainakin vuonna 1908 valmistaen muun muassa Tampereen Tuomiokirkkoon Hugo Simbergin suunnitteleman alttarivaatteen, jossa on kuvattuna kaksi viheriöivää palmunlehvää ristikkäin ja suuria veripisaroita.  Hän suunnitteli myös Jugend-aiheisia malleja Suomen Käsityön Ystäville. Viinikan kirkossa Tampereella on vihkiristeillä koristeltu violetinvärinen antependium, alttarivaate,  jonka Lina Palmgren on tehnyt 1930-luvun alussa Suomen Käsityön Ystävien ompelimossa. 

## Lähteet
Kustaa Heikkilä (taidemaalari)

**Kustaa Heikkilä** (16. huhtikuuta 1870 Siikajoki – 14. heinäkuuta 1937 Sammatti) oli suomalainen taidemaalari. Hänen vanhempansa olivat maanviljelijä Juho Heikkilä ja Maria Juhontytär. Kustaa opiskeli Taideteollisessa keskuskoulussa 1894–1895 ja 1897–1899 sekä Suomen Taideyhdistyksen piirustuskoulussa 1899–1902. Hän toimi myös puuseppänä ja ryhtyi myöhemmin maanviljelijäksi. Hän sai taitavana kivipiirtäjänä tehdä litografioina ensimmäisiä Valistuksen opetustauluja. Hänen töistään on tehty myös postikortteja. Hänen tekemiään ovat Valistuksen maantiedesarjan taulut 1–7 ja 9. Nämä taulut tekivät myöhemmin uudestaan Vihtori Ylinen ja Theodor Björnström. 

## Lähteet
* Koulujen kuvataulut

### Viitteet
Willie Weeks

**Willie Weeks** (s. 1947 Salemburg, Pohjois-Carolina, Yhdysvallat) on yhdysvaltalainen bassokitaristi. Hän on saavuttanut kuuluisuutta useiden tyylilajien parissa. Enimmäkseen hän on toiminut sessiomuusikkona ja työskennellyt usean rockin suuren nimen kanssa. Hän oli muun muassa Eric Claptonin yleisin basisti tämän vuosien 2006–07 maailmankiertueella. Muita kuuluisia muusikoita, joiden kanssa Weeks on työskennellyt, ovat muun muassa David Bowie, Billy Joel, B.B. King, George Harrison, Rod Stewart ja Stevie Wonder.
Hullu rakkaus

**Hullu rakkaus** (*L’amour fou*), on André Bretonin vuonna 1937 ilmestynyt kirja. Sen on suomentanut Janne Salo, ja suomennoksen on vuonna 2010 julkaissut Kustannusosakeyhtiö Sammakko.

Teoksessa Breton vastaa kysymykseen, miten rakkauden voi säilyttää tuoreena, että keino on surrealismi. Surrealismin avulla rakkaus säilyy välittömänä, kun se koetaan kuin ensimmäistä kertaa. Teos kertoo yhden satunnaisen kohtaamisen tarinan, jossa kertoja kohtaa kahvilassa naisen, jonka lumoihin hän jää.

## Sisältö
*Hullu rakkaus* koostuu esseistä, joissa Breton liikkuu vapaasti sekä omien kokemustensa ja elämystensä että taiteen kentällä. Hän analysoi omia rakkauskokemuksiaan, vaeltelee Pariisin kaduilla ja kujilla ja tekee löytöjä, ihailee Teneriffan luontoa, palaa varhaiseen Auringonkukka-runoonsa, jota hän pitää enteellisenä, tarkastelee Paul Cézannen maalausta *Hirttäytyneen miehen talo* ja kirjoittaa kirjeen 16-vuotiaalle tyttärelleen. Tekstin lomassa on aiheeseen liittyviä mustavalkoisia valokuvia.

Breton pohtii rakkauden etiikkaa unen ja valveen rajamaastossa liikkuen. Teksti on vapaasti assosioivaa, kiemuraista ja vahvalla eroottisella pohjavireellä varustettua. Myös tummasävyinen huumori esiintyy teoksessa toisinaan.

## Vastaanotto
*Helsingin Sanomien* Jarkko Koskelaisen mukaan teos vaipuu itsekeskeisyyteen ja sen keskipiste on André Breton ja hänelle merkitykselliset asiat.

## Lähteet

## Aiheesta muualla
* ''Hullu rakkaus'' Sammakon sivustolla.
* Roo Ketvel: Hullunkurinen urkuri ja surrealismin siedätyshoito. Kiiltomato.net 4.8.2010.
Danny Alexander

**Daniel Grian ”Danny” Alexander** (s. 15. toukokuuta 1972 Edinburgh, Skotlanti) on brittiläinen poliitikko, joka oli toinen valtiovarainimisteri vuosina 2010–2015. Hän edusti Britannian alahuoneessa liberaalidemokraatteja vuosina 2005–2015.

## Elämä
### Nuoruus
Danny Alexander syntyi Edinburghissa vuonna 1972. Alexanderit asuivat Dannyn varhaislapsuuden Colonsayn saarella, kunnes perhe muutti Invergarryyn. High schoolin Alexander kävi Fort Williamissa.

### Opiskelu ja ensimmäiset työt
Alexander opiskeli Oxfordin yliopistossa filosofiaa, politiikkaa ja taloustiedettä. Hän työskenteli Skotlannin liberaalidemokraattien, European Movement UK:n ja Britain in Europe -ryhmän tiedotus- ja suhdetoiminnassa. Alexander valittiin vuonna 2003 Cairngormsin kansallispuiston tiedotusvastaavaksi.

### Poliittinen ura
Alexander valittiin Britannian parlamentin alahuoneeseen vuonna 2005, ja vuonna 2007 hänestä tuli liberaalidemokraattien työ- ja eläkeasioiden varjoministeri. Alexander jätti tehtävän kesäkuussa 2008 keskittyäkseen uuteen asemaansa liberaalidemokraattijohtaja Nick Cleggin kabinettipäällikkönä.

Alexander valittiin vuonna 2010 uudestaan alahuoneeseen. Hän johti vaaleja seuranneissa hallitusneuvotteluissa liberaalidemokraattien ryhmää. Neuvottelut johtivat liberaalidemokraattien ja Konservatiivipuolueen koalitioon. Alexander sai alkujaan paikan Skotlanti-ministerinä, mutta toukokuussa 2010 hänet siirrettiin toiseksi valtiovarainministeriksi David Lawsin eron jälkeen.

Alexander menetti parlamenttipaikkansa vuoden 2015 vaaleissa Drew Henrylle. Liberaalidemokraatit menettivät varsinkin Skotlannin pohjoisosissa asemiaan epäsuositun koalitiohallituksen takia, eikä Alexander saanut tarpeeksi kannatusta uudistaakseen paikkansa.

## Lähteet

## Aiheesta muualla
*Danny Alexanderin virallinen sivusto 
*Danny Alexanderin Twitter-sivusto
David Laws

**David Anthony Laws** (s. 30. marraskuuta 1965 Surrey, Englanti) on brittiläinen poliitikko. Hän on toiminut parlamentin alahuoneen jäsenenä vuodesta 2001. Laws joutui eroamaan toisen valtiovarainministerin tehtävästä toukokuussa 2010. Laws ehti toimia ministerinä David Cameronin johtamassa koalitiohallituksessa vain muutaman viikon. Hän edustaa liberaalidemokraatteja.

## Lähteet

## Aiheesta muualla
*David Lawsin virallinen sivusto
Biellanpaimenkoira

**Biellanpaimenkoira** (), joka tunnetaan myös nimillä **oropankoira** () ja **alppienpaimenkoira** () on italialainen koirarotu. FCI ei ole sitä toistaiseksi tunnustanut, mutta Alianza Canina Latina sitä vastoin on. Lisäksi Ente Nazionale della Cinofilia Italiana on aloittanut rodun rekisteröintiprosessin, ja se on lisätty ns. "avoimeen rekisteriin" (Registro Supplementare Aperto - RSA).

## Ulkonäkö
Biellanpaimenkoira on keskikokoinen, voimakas  ja erittäin sisukas. Se syntyy usein töpöhäntäisenä. Karvapeite on lyhyttä tai keskipitkää ja voi olla joko sileää tai hieman karkeaa. Väri on yleensä sinimarmori (blue merle), sinimarmori tan-merkein, musta jolla on tan-merkit silmien yläpuolella, fawn, fawn-hiilikko tai kolmivärinen (tricolor). Silmien tulee yleensä olla erisävyiset ruskeat (karvapeitteen sävyyn sointuen), joskin blue merleillä yksilöillä toinen silmä voi olla sininen. Säkäkorkeus vaihtelee 45–60 cm:n ja paino 18–35 kg:n välillä.

## Luonne ja käyttäytyminen
Biellanpaimenkoira on hyvin tottelevainen ja ketterä työkoira, joka kykenee juoksemaan ylös alas jyrkkiä vuoristorinteitä pitkin kaiket päivät ohjaillakseen karjaa.

## Alkuperä
Rotu polveutuu maaseudun paimenkoirista, joita on ollut Alpeilla Antiikin ajoista lähtien. Sitä käytetään Italian läntisillä Alpeilla Biellan maakunnassa lammas- ja karjalaumojen ajoon.

## Lähteet

## Aiheesta muualla
* Biellanpaimenkoira-video 1
Italianpaimenkoira

**Italianpaimenkoira** (*Cane da Pastore Italiano*) on italialainen koirarotu.

## Ulkonäkö
Koira muistuttaa suuresti saksanpaimenkoiraa, joskin on tätä kookkaampi. Sen koko vaihtelee keskikokoisesta suureen. Kookkaudestaan huolimatta se on erittäin ketterä ja voimakas. Yleisin väritys on musta, mutta myös fawnin- ja kermanvärisiä yksilöitä esiintyy. Lisäksi sallitaan musta, jossa on minkä tahansa muunvärisiä sävyjä. Urokset ovat 62–70 cm ja nartut 55–65 cm korkeita. Paino on uroksilla 35–45 kg ja nartuilla 25–35 kg. 

## Alkuperä
Italianpaimenkoiran historia alkoi vuonna 1975, kun Piero Accettella pescaralaisesta Little Ranch Cepagatti -kennelistä huomasi Abruzzin, Marchen, Pohjois-Latiumin, Toscanan ja Umbrian alueilla keskikokoisia koiria, joilla oli susimaisia piirteitä ja joita käytettiin karjapaimenina. Rotu tunnettiin paikallisten keskuudessa nimellä cane toccatore. Accettella risteytti sen abruzzinmastiffin kanssa suurentaakseen kokoa. Risteytyksen tuloksena oli erittäin älykäs, vieraita kohtaan varautunut koira, joka oli sinnikäs omaisuuden ja karjan vahti. Rotu on ihanteellinen vartio- ja suojelukoira, ja se on helppo kouluttaa näihin tehtäviin.

## Terveys
Rotu on erittäin terve. Se on sukukypsä 4-vuotiaana ja voi elää peräti 17-vuotiaaksi.

## Aiheesta muualla
*Centro Cinofilo del Cane da Pastore Italiano
*Rotukuvaus (it)
*Artikkeli italianpaimenkoirasta

## Lähteet

### Viitteet
Mohamed el-Fatatry

**Mohamed el-Fatatry** (s. 1984 Arabiemiirikunnat) on egyptiläinen Suomessa asuva media-alan yrittäjä. Hän perusti muslimiportaalin Muxlim.com. Muxlim sai vuonna 2009 Tasavallan presidentin kansainvälistymispalkinnon.  Sittemmin Muxlim.com teki miljoonatappiot ja lopetti toimintansa.

El-Fatatryn vanhemmat ovat toimittajia, jotka el-Fatartyn syntyessä työskentelivät Arabiemiraateissa. Hän tuli Suomeen opiskelemaan mediatekniikkaa ammattikorkeakoulu Evtekiin "koska opiskelu oli ilmaista". Hänen yrittäjähenkisyytensä huomattiin ja häntä kehotettiin kehittelemään ideoita. Opinnot jäivät kuitenkin kesken el-Fatatryn keskittyessä nettisivuihinsa.

## Lähteet

## Kirjallisuutta
*
Cane toccatore

**Cane toccatore** on italialainen koirarotu jonka työ on ajaa lammaslaumoja minne paimen haluaa ne vietävän. Tietyillä Italian alueilla se tunnetaan myös nimellä *Cane Paratore*.

## Ulkonäkö
Koira on ulkonäöltään susimainen, 50–55 cm korkea ja painaa 20–25 kg. Sen tuntomerkkeihin kuuluvat pystyt korvat, susimainen pää ja leikkaava purenta. Karvapeitteen pohjavilla on tiheää ja väritys harmaa, ruskea, musta tai leoparditäplikäs.

## Luonne ja käyttäytyminen
Koira on äärimmäisen ketterä, nopea, voimakas ja hyvin sisukas. Se voi työskennellä aamusta illankoittoon ja on aina menossa. Se on hyvin älykäs ja valpas koira, joka kykenee vaativaan työhön. Se on reviiritietoinen ja sillä on luonnollinen vartiovietti ollen kuitenkin rakastava perhettään kohtaan ja siitä saakin loistavan perhekoiran. Se voi työskennellä kaikissa ilmastoissa ja on hyvin taloudellinen.

## Alkuperä
Rodun nimi johtuu siitä että se näykkii karjan kannuksia saadakseen sen liikkeelle. Se jalostettiin työskentelyominaisuuksia silmällä pitäen. Siinä on jonkin verran suden perimää, sillä kesyt toccatoret ovat joutuneet toisinaan tekemisiin villien susien kanssa. Italianpaimenkoira jalostettiin cane toccatoren ja abruzzinmastiffin risteytyksestä. 

## Aiheesta muualla
*Cane paratore/toccatore kuvien kera
* Cane toccatore -kuvia 
*Toccatore-pentujen kuvia
*Video:Cane toccatore ja abruzzinmastiffi työskentelevät ryhmänä ajaakseen ja suojellakseen karjaa
*Video: Cane toccatore työssään

## Käännös
Salibandyn naisten SM-sarja 1988–1989

**Kausi 1988–1989** oli ensimmäinen kerta, kun naiset pelasivat Suomen mestaruudesta. Naisten sarjassa oli vain viisi joukkuetta, ja neliotteluisen sarjan voitti jyväskyläläinen Blue Eyes Team (lyh. BET). Hopea ja pronssia ottivat ahvenanmaalaiset BGD ja VÅSC.

## Lähteet

## Aiheesta muualla
* Naisten salibandyliiga
Fredrik von Zansen

**Väinö Fredrik von Zansen** (24. joulukuuta 1877 Kuhmoinen – 17. maaliskuuta 1965 Hämeenlinna) oli suomalainen opettaja, hieroja ja suomeksi sekä ruotsiksi kirjoittanut runoilija. Von Zansen oli syntymästään saakka sokea.

Von Zansenin vanhemmat olivat maanmittari Fredrik Frithiof Maximilian Gottlieb von Zansen ja Erika Gustava Lindeqvist. Perheen kotitila joutui pakkohuutokauppaan ja perhe muutti sitten Hämeenlinnaan. Von Zansen oppi kotona pistekirjoituksen ja 12-vuotiaana hän meni oppilaaksi Helsingissä Maneesikadulla sijainneeseen sokeainkouluun.

Von Zansen toimi Helsingin sokeainkoulun apuopettajaana 1901–1902 sekä työkoulun johtajana ja opettajana 1900–1906. Hän kävi Axel Mauri Hartean vuonna 1893 perustaman *Suomen kansanomaisen hieromaopiston* ja työskenteli sitten hierojana Turussa 1908–1936. Von Zansen johti myös *Gymnos*-nimistä hieromaopistoa. Von Zansen oli päätoimittajana Varjojen Mailta-lehdessä 1937–1953 ja Finlands Blindorgan-lehdessä 1937–1945. 

Von Zansen kirjoitti runoja sekä suomen että ruotsin kielellä. Hän julkaisi omakustanteina kaksi runokokoelmaa *Sointuja ja soraääniä I – II*.

## Lähteet
* 
* Aatu Moilanen : Otetaan vastuu omista asioista : Suomen sokeainkoulut kansakoululaitoksen rinnalla vuosina 1865–1939, väitöskirja.   Joensuun yliopisto. Kasvatus-tieteellisiä julkaisuja n:o 115.   Joensuu 2006, von Zansenin elämäkertatiedot s. 73
Vuorirälssi

**Vuorirälssi** (, vapaus) oli kaivosteollisuuden edistämiseksi muodostettu ihmisryhmä, jolle valtio antoi rälssivapauden, jotta vuorimiehen elinkeino menestyisi paremmin. Rälssivapauteen sisältyi paitsi tavallinen verovapaus, myös vapautus ratsu- ja sotilaspalveluksesta, sotaväenotosta ja kruununkymmenyksistä. Ruotsissa vuorirälssi perustettiin keskiajalla. Joissakin 1600-luvulla myönnetyissä vuoriprivilegeissä (erioikeus) valtio takasi vapautukset myös Suomeen muuttavalle vuorimiehelle hänen tehdastilallaan.

## Lähteet
Lordoosi

**Lordoosi** on lääketieteellinen nimi selkärangan notkoille. Lordoosi esiintyy terveen selkärangan kahdessa osassa, kaularangassa (nikamat C 1-7) ja lannerangassa (nikamat L 1-5).
Lordoosi ja kyfoosi ovat selkärangan ja nikamavälilevyjen haitattomalle kuormitukselle ja kehon tasapainolle välttämättömiä.  

Selän normaalissa ryhdissä servikaalinen lordoosi eli kaularangan notko, torakaalinen kyfoosi eli rintarangan köyry ja lumbaalinen lordoosi eli lannerangan notko ovat keskenään tasapainossa, jolloin ylävartalon ristiselälle aiheuttaman kuormituksen painopiste suuntautuu keskelle ristiluuta. 

Korostunut lannelordoosi eli notkoselkä voi aiheuttaa lannerangan alaosan fasettiniveliin ja välilevyihin tavallista enemmän kuormitusta, mikä saattaa johtaa fasettinivelten tai välilevyjen kulumiseen. 

## Katso myös
* Selkäranka
* Selkäkipu
* Kyfoosi
* Skolioosi

## Lähteet
Pardogge

**Pardogge** (*Cane Partenope*) on australialais-italialainen koirarotu.

## Ulkonäkö
Jokainen kantarotu on tuonut erinäisiä piirteitä rodun perimään: se on lyhytkarvainen, pystykorvainen ja vahvaleukainen. Se on perinyt dingolta vahvan kaulan lihaksiston, suhteellisen korkeat kintereet ja voimakkaat reisilihakset. Urokset ovat 60–68 senttimetriä korkeita.

## Alkuperä
Pardogge on laumanvartija, joka jalostettiin vuonna 1985 kahdessa eri jalostusryhmässä: toista johti pohjoisitalialainen koirankasvattaja Luigi Langella ja toista australialainen lammasfarmari ja koiraharrastaja Frank V. Mannhau. Rotu jalostettiin suojelemaan lammaslaumoja dingojen hyökkäyksiltä, mutta siitä saa myös hyvän vahti- ja suojelukoiran. Se luokitellaan molossikoiraksi ja on tulos dingon, erilaisten molossien ja saksanpaimenkoiran risteytyksestä.

Jalostuksessa käytetyt rodut ja niiden osuudet perimässä olivat:
*Staffordshirenbullterrieri 14%
*Saksanpaimenkoira 15%
*Bullterrieri 16%
*Napolinmastiffi 17%
*Dogo argentino 18%
*Dingo 20%

Italialainen jalostuslinja tunnetaan nimellä *pardogge italiano* ja australialainen nimellä *aussie pardog*. Italialainen linja on selkeästi dingopainotteinen. 

## Lähteet
*Pardogge  (en)
*Evoluutiotasot rodunjalostuksessa  (en)
*Pardogge  (it)
*Molossit ja harvinaiset rodut 

### Viitteet

## Aiheesta muualla
*Video: Pardogge
*Video 2: Pardogge
*Video 3: Dingo ja pardoggeja

## Käännös
Cane da presa

**Cane da presa** on italialainen koirarotu, alkuperäinen 'työtyyppinen' vastine napolinmastiffille.

## Alkuperä
Cane da presa on kotoisin Napolin alueelta. Ennen vuotta 1946 napolinmastiffia, cane da presaa ja cane corsoa ei mitenkään eritelty toisistaan, vaan niitä käytettiin vain kolmena eri nimenä samalle koiralle. Nykyinen napolinmastiffi poikkeaa alkuperäisestä ja onkin nykyään näyttelykoiraksi jalostettu.

Alkuperäisen *mastinon* (= italiaksi mastiffi) ihailijat ovat perustaneet järjestön, joka yrittää koota yhteen ne jäljellä olevat yksilöt, jotka vastaavat paremmin vuoden 1946 napolinmastiffin/cane corson/cane da presan rotumääritelmää. Kyseessä on toinen tätä rotua koskeva elvytyshanke.

## Lähteet

## Aiheesta muualla
*Video: Cane da presa meridionale työssään
*Cane da presa meridionale
*Keskustelupalsta cane da presa meridionalesta (kuvien kera)
*Vuoden 1946 napolinmastiffin rotumääritelmä 
*Cane da presa meridionale facebookissa kuvien kera

## Katso myös
*Cane corso
*Molossikoira
*Napolinmastiffi
Sardinianvinttikoira

**Sardinianvinttikoira** (*Levriero Sardo*) eli *Cani de Lèpori* on italialainen koirarotu. Se on yksi Italian harvinaisimmista roduista: vain 100 yksilöä on jäljellä eikä rodulle omistautuneita kasvattajiakaan ole kuin muutama.

## Ulkonäkö
Ulkoisesti sardinianvinttikoira muistuttaa faaraoiden hautoihin maalattuja ja veistettyjä kuvia muinaisista egyptiläisistä koirista. Se on kuitenkin esimerkiksi faaraokoiraa kookkaampi ja vankkarakenteisempi. Siitä kaksi eri variaatiota: vaalea ja musta. Säkäkorkeus on 60–65 cm ja paino 20–25 kg. 

## Alkuperä
Rodun alkuperä on erittäin kaukainen: sen uskotaan kehittyneen jo 1000-luvulla eaa., jolloin foinikialaiset saapuivat Sardiniaan tuoden mahdollisesti koiria mukanaan. Toisen teorian mukaan se olisi kehittynyt vasta myöhemmin, kun karthagolaiset ja puunilaiset rantautuivat saarelle useita vuosisatoja eaa. Navicella di Bulteista on löytynyt rotua esittävä piirros, mikä viittaa siihen että se oli olemassa jo Sardiniassa muinoin asuneiden nuragien aikakaudella. 

Vielä 1970-luvulle asti sardinianvinttikoira oli kotisaarellaan yleinen. Siitä ja sen tulevaisuudesta ei kuitenkaan aktiivisesti huolehdittu, minkä vuoksi se alkoi risteytyä muiden rotujen kanssa ja menettää rotupuhtauttaan. Eläinlääkäri Andrea Sarria haluaisi aloittaa rodun elvyttämisen ja jalostamisen yhteistyössä yliopiston kanssa, ja hän myös toivoo tutkijoiden, kasvattajien ja muiden asiantuntijoiden kokoontuvan yhteen. 

Sassarin yliopiston opettajat ovat jo pitkään tehneet töitä sardinialaisten rotujen pelastamisen eteen. Vuonna 2012 yliopisto oli teettämässä geenitestiä, jonka avulla voitaisiin selvittää sardinianvinttikoiran alkuperä. Sardinian alkuperäisrotujen tutkija Roberto Balìan mielestä tutkimuksen pitäisi ulottua kolmeen eri suuntaan: varmistaa kuinka monta yksilöä tällä hetkellä on olemassa ja selvittää kuinka moni niistä on uroksia ja kuinka moni narttuja; laajentaa historiallisen perimän tutkimusta esim. tutkimalla tarkemmin Santa Gillan arkeologisen alueen terracotta-vinttikoiria; ja sitoutua suojelemaan rotua.

Vaaleita yksilöitä löytyy Ploaghen kaupungista muutamia kymmeniä; mustia puolestaan esiintyy Sulcis-Iglesientessä, sekä muutamilla alueilla Oristanossa ja Campidanossa.

## Katso myös
*Azawakh
*Faaraokoira
*Ibizanpodenco
*Sloughi

## Lähteet

## Aiheesta muualla
* Sardinianvinttikoira kuvan kera 
* Harvinainen sardinianvinttikoira
Vihreä salmiakki

**Vihreä salmiakki** on rap-artisti Heikki Kuulan ensimmäinen sooloalbumi. Sen julkaisi Yellowmic Records vuonna 2006.

## Kappaleet
# Sisu – 2.31
# Naapuris soi blues – 2.46
# Turbo 2=1 – 3.14
# Kovaa ku Helsinki peltsi – 2.46
# Elämäs on mulletti – 3.04
# Alicialle (Skit) – 1.14
# Paita puhtaana – 2.46
# Moido – 2.49
# Jalaton nainen – 3.11
# Poltan mun jointin – 2.53
# Chiki Lee – 2.20
# Tik Tak Boom – 2.27
# Eturivin tyttö – 3.51
# Näin sun wraittiis – 3.20

## Biitit
* Bleakk: 1, 2, 4, 8 ja 12
* Heikki Kuula: 2, 3, 5, 6, 7, 9, 11, 12, 13 ja 14
Verorupla

**Verorupla** oli Suomessa 1849–1924 käytössä ollut maaveron veroyksikkö. Se otettiin käyttöön vanhojen veronosoitusten sijaan koko maassa Viipurin lääniä ja entistä Tornion kihlakuntaa lukuun ottamatta. Vanhojen verolukujen sijaan tuli siten yksi ainoa veroluku. Ruplissa laskettava vero saatiin, kun määritettiin talon kullekin veroparselille 15 viimeisen vuoden keskimääräinen taksahinta. Näin saatu vero jaettiin raha-, vilja-, kaura-, voi- ja taliveroon eli vero suoritettiin osaksi rahana, osaksi luonnontuotteina.

## Lähteet
Greatest Hits (Mariah Careyn albumi)

**Greatest Hits** on yhdysvaltalaisen laulajan Mariah Careyn kolmas kokoelma-albumi, joka julkaistiin Yhdysvalloissa 4. joulukuuta 2001. Se koostuu kahdesta CD:stä, joille on koottu hänen suurimpia hittejään.

## Kappaleet

;CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

;CD 2
# One Sweet Day (feat. Boyz II Men)
# Always Be My Baby
# Forever
# Underneath the Stars
# Honey
# Butterfly
# My All
# Sweetheart (feat. Jermaine Dupri)
# When You Believe (feat. Whitney Houston)
# I Still Believe
# Heartbreaker (feat. Jay-Z)
# Thank God I Found You (feat. Joe & 98 Degrees)
# Can't Take That Away (Mariah's Theme)
# Against All Odds (Take a Look at Me Now) (feat. Westlife)
# All I Want for Christmas Is You (feat. So So Def Remix feat. Bow Wow & Jermaine Dupri)
# Never Too Far/Hero Medley

## Arvostelut
* AllMusic: 

## Lähteet
944 Hidalgo

**944 Hidalgo** on pikkuplaneetta, joka kiertää Aurinkoa hieman Jupiteria suuremmalla keskietäisyydellä. Hidalgon löysi W. Baade vuonna 1920. Ennen nimeämistään asteroidi tunnettiin tunnuksella **1920 HZ**.

## Rata
Koska Hidalgo kiertää Aurinkoa Jupiterin ja Neptunuksen välillä, sen rata muistuttaa  kentaurien ratoja, mutta IAU:n Minor Planet Center ei luokittele sitä sellaiseksi, sillä virallisen kentaurien määritelmän mukaan kentaurin perihelin, eli lähimmän etäisyyden pitäisi olla Jupiteria kauempana. Tätä Hidalgo ei kuitenkaan täytä. Se tulee lähimmillään 1,95 AU:n päähän auringosta, mikä sijoittuu pääasteroidivyöhykkeen sisäreunaan. Hidalgo ei kuitenkaan ole päävyöhykkeen asteroidi, sillä sen kiertoaika on paljon pääasteroidivyöhykkeen kohteiden vastaavia suurempi. Myös sen inklinaatio on asteroidivyöhykkeen kohteille epätyypillinen.

## Lähteet
*JPL Small-Body Database Browser: 944 Hidalgo (1920 HZ) 
*Unusual Minor Planets 
*http://ssd.jpl.nasa.gov/sbdb_help.cgi?class=CEN 
*http://www.minorplanetcenter.org/iau/lists/Centaurs.html 
*List of Known Trans-Neptunian Objects (and other outer solar system objects) last updated 13 December 2009 
*http://www.sarkanniemi.fi/akatemiat/tahtiakatemia/planets/jupiter.htm
*Asteroidi  
*Discovery Circumstances: Numbered Minor Planets (1)-(5000): Minor Planet Center 
*Numbered minor planets 

### Viitteet
Apenniinienajokoira

**Apenniinienajokoira** () on italialainen koirarotu. Se on pieni ajokoira, joka on suhteellisen tunnettu Apenniinien vuoristossa. FCI tunnusti sen vuoden 2026 alussa.
__notoc__
## Ulkonäkö
Rotumääritelmä sanoo rodun olevan pieni, jäniksen metsästykseen käytettävä koira. Sen pään pituus on 4,5/10 sen säkäkorkeudesta. Kallo on hieman kuonoa pidempi ja sen kärki on hieman kupera. Korvat ovat kolmiomaiset ja niiden tyvi on leveä ja kärki pyöreä. Runko on suorakaiteen muotoinen. Peräpää on enimmillään 25° kulmassa. Karvapeite on joko karkea (2–5 cm pitkä) tai sileä (korkeintaan 2 cm pitkä). Sallitut värit ovat fawn eri sävyissään, jäniksenharmaa, musta ruskein merkein (black & tan) ja punainen mustin karvankärjin (hiilikko). Urosten säkäkorkeus vaihtelee 44–50 cm ja narttujen 42–48 cm välillä. Paino on sukupuolta tarkemmin määrittelemättä noin 10–18 kg.  
 
## Luonne ja käyttäytyminen
Tärkeintä jalostuksessa on aina ollut metsästyskyky. Apenniinienajokoiraa käytetään yleensä jäniksen metsästykseen, mutta se voi toisinaan metsästää myös villisikaa. Lombardian ja Piemonten alueilla eräs muunnos tunnetaan nimellä *ciaplen* paikallisten metsästäjien keskuudessa ja sillä on lähes myyttinen asema älykkyytensä ja metsästyskykynsä vuoksi.

## Alkuperä
Vuonna 1882 julkaistussa *La Caccia* -lehdessä mainittiin muiden italialaisten rotujen muassa myös apenniinienajokoira. *Società Italiana Pro Segugio* (Italian Ajokoira-Järjestö) keräsi 1450 rodun edustajaa yhteen vuonna 2000 käymällä läpi Italian maaseutua ja rekisteröi 824 koiraa rodun kantaisiksi, jotta suuri geneettinen vaihtelevuus saatiin taattua. Italian kennelliitto *ENCI* hyväksyi viimein rodun.

## Lähteet
### Viitteet

## Aiheesta muualla
* Italian kennelliitto (ENCI): Segugio Dell'Appennino